《新秋咏怀》
明代·张时彻

芳杜秋草冷，兰舟剡水迟。
美人在何许，远道本难期。
皓月临琼树，青楼出凤吹。
曲中有深怨，不奈妒娥眉。

作者简介：（1500—1577）浙江鄞县人，字维静，一字九一，号东沙。受业于族子张邦奇，治程朱学。嘉靖二年进士。历官福建、云南、山东、湖广、四川，所至有政绩，终官南京兵部尚书。五十三岁罢官里居。寄情文酒而不忘用世之志。有《明文范》、《善行录》、《救急良方》、《芝园定集》。